Albo

Alboa edo platano arruntaEuskalterm: [Hiztegi terminologikoa] [2003] (Platanus hybrida, Platanus x acerifolia edo Platanus x hispanica) zuhaitz-espezie hibridoa da, Platanaceae familiakoa, ohikoa kale eta hiribideetako espaloietan. Espezie hau mendebaldeko (Platanus occidentalis) eta ekialdeko platanoaren (Platanus orientalis) hibrido ugalkorra da, Europan sortua XVIII. mendearen inguruan.

 Ezaugarriak 
Hosto erorkorreko zuhaitz hau oso hedatua dago hirietan, azkar hazi eta oso kementsua delako. 30-35 metrokoa izan daiteke. Apiril eta maiatzean loratzen da. Orain arte alboak apaingarri gisa erabili dira hirietan, baina basoetan ere erabiltzen hasi dira, azkar hazten direla-eta.

Kaleetako alboei lepatzea egin ohi zaie (adaburua edo erdiko adarra mozten zaie), zuhaitzak eraikuntzetako leihoetara hurbil ez daitezen, edo adarren biomasa arinagoa izan dadin.

Alboaren azala hauts-kolore orlegixkakoa izaten da —gaztaina-kolorekoa, enbor zaharretan—, xafla ezkatadunetan askatzen da, eta agerian uzten ditu orban irregular horixka edo zurixkak barneko azalean.

 Argazki galeria 

 Erreferentziak 

 Ikus, gainera 
 Astigar zuri

Kategoria:Platanaceae
Kategoria:1770. urtean deskribatutako taxoiak
Kategoria:Euskal Herriko zuhaitzak
Kategoria:1789. urtean deskribatutako landareak
Kategoria:Europako flora